P9_TA(2021)0282

Čekijos Ministro Pirmininko interesų konfliktas

2021 m. birželio 10 d. Europos Parlamento rezoliucija dėl Čekijos ministro pirmininko interesų konflikto (2021/2671(RSP))

(2022/C 67/04)

Europos Parlamentas,

kadangi „Agrofert“ yra Čekijos ministro pirmininko Andrejaus Babišo įsteigtas ir sukurtas konglomeratas, kurį sudaro daugiau nei 230 įmonių; kadangi paaiškėjo, jog ministras pirmininkas A. Babiš taip pat yra vienas iš bendrovės „Agrofert“ tikrųjų savininkų ir kad ši bendrovė per patikos fondus „AB Private Trust I“ ir „AB Private Trust II“, kurių tikrasis savininkas jis taip pat yra, kontroliuoja grupę „Agrofert“, apimančią be kita ko keletą svarbių Čekijos žiniasklaidos priemonių;

C.

palankiai vertina tai, kad REGIO GD ir EMPL GD pripažįsta, jog svarbus viešasis interesas, kad šioje išskirtinėje situacijoje būtų užtikrinamas skaidrumas ir teikiama informacija, yra tinkamas paskelbimo pagrindas; vis dėlto apgailestauja dėl to, kad nustatyti faktai buvo paskelbti tik 2021 m. balandžio mėn., nepaisant to, kad galutinė audito ataskaita buvo pateikta Čekijos valdžios institucijoms 2019 m. lapkričio mėn., o Komisija gavo atsakymus 2020 m. gegužės mėn.; ragina AGRI GD paspartinti savo audito procedūrą ir tolesnius veiksmus ir nepagrįstai nedelsiant paskelbti savo galutinę audito ataskaitą; prašo skirti ypatingą dėmesį mokėjimams, kurie buvo padaryti ministro pirmininko A. Babišo ar kitų Čekijos vyriausybės narių tiesiogiai ir netiesiogiai valdomoms įmonėms;

apgailestauja dėl to, kad audito ir prieštaravimų procedūros, taip pat finansinių pataisų taikymo procedūros šiuo metu trunka kelerius metus; ragina Komisiją peržiūrėti audito ir finansinių pataisų procedūrų taisykles, kad išvados būtų daromos ir netinkamai išmokėtos ES lėšos būtų susigrąžinamos laiku; pakartoja savo raginimą Komisijai paskelbti visus su Čekijos ministro pirmininko interesų konflikto byla susijusius dokumentus;

per audituojamą laikotarpį buvo kilęs pavojus nešališkam ir objektyviam A. Babišo kaip ministro pirmininko, ESI fondų tarybos pirmininko, finansų ministro ir ekonomikos ministro pavaduotojo funkcijų vykdymui;

nustatyti projektai buvo finansuojami pažeidžiant peržiūrėto Čekijos interesų konflikto akto 4 straipsnio c punktą ir ES finansinį reglamentą,

atkreipia dėmesį į tai, kad nuo 2021 m. birželio 1 d. Čekijos Respublikos aktu Nr. 37/2021 SB. dėl galutinių tikrųjų savininkų registracijos į nacionalinę teisę galiausiai buvo perkelta Penktoji kovos su pinigų plovimu direktyva, pagal kurią reikalaujama sukurti viešai prieinamus bendrovių, patikos fondų ir kitų juridinių struktūrų registrus; primena, kad šios direktyvos perkėlimo į nacionalinę teisę terminas baigėsi 2020 m. sausio 10 d.; labai kritiškai vertina tai, kad Čekija Penktąją kovos su pinigų plovimu direktyvą į nacionalinę teisę perkėlė taip smarkiai vėluodama; pažymi, kad Ministras Pirmininkas A. Babiš nuo 2021 m. birželio 1 d. įtrauktas į Čekijos savininkų registrą kaip netiesioginis tikrasis bendrovės „Agrofert“ savininkas; griežtai kritikuoja Čekijos teisingumo ministerijos paskelbtą pareiškimą, kuriame teigiama, kad bendrovei „Agrofert“ gali būti toliau mokamos subsidijos, nepaisant to, kad Andrej Babiš nurodytas kaip „Agrofert“ tikrasis savininkas Čekijoje;

c)

apgailestauja dėl to, kad audito metu nustatytais faktais patvirtinama, kad esama didelių sisteminių valdymo ir kontrolės sistemos veikimo trūkumų, visų pirma nustatant interesų konfliktus; apgailestauja dėl to, kad kryžminių patikrų neveiksmingumas ir neskaidrūs procesai bei struktūros kenkia interesų konfliktų prevencijos ir nustatymo veiksmų patikimumui Čekijoje;

yra labai susirūpinęs dėl to, kad net 2018 m. įsigaliojus Finansinio reglamento 61 ir 63 straipsniams vis dar esama valdymo ir kontrolės sistemų trūkumų, susijusių su interesų konflikto išvengimu, ir Čekijos valdžios institucijos imasi mažai ir nepakankamai veiksmų, kad užtikrintų atitiktį;

apgailestauja dėl to, kad, kaip pranešama, Čekijos vyriausybė bandė legalizuoti ministro pirmininko A. Babišo interesų konfliktą įstatymu, kuris buvo pasiūlytas prasidėjus COVID krizei 2020 m. kovo mėn., o ne išspręsti patį interesų konfliktą;

tikisi, kad nacionalinės valdžios institucijos įgyvendins visas prašomas rekomendacijas, kuriomis, be kita ko, siekiama tobulinti valdymo ir kontrolės sistemą ir patikrinti visas dotacijas, kurios buvo skirtos po 2017 m. vasario 9 d. ir kuriomis gali būti pažeidžiamas Interesų konflikto aktas;

apgailestauja dėl to, kad grupės „Agrofert“ subjektai ir toliau gauna išmokas pagal pirmąjį BŽŪP ramstį; primena, kad Čekijos interesų konflikto aktu draudžiama skirti bet kokias subsidijas, įskaitant BŽŪP tiesiogines išmokas, įmonei, kurioje valstybės tarnautojas ar valstybės tarnautojo kontroliuojamas subjektas oficialiai turi 25 proc. ar didesnį akcijų paketą; atkreipia dėmesį į rimtas abejones dėl Čekijos valdžios institucijų, sprendžiančių dėl tiesioginių žemės ūkio išmokų tinkamumo ir kontrolės, nepriklausomumo; įžvelgia rizikos požymių tame, kad grupę „Agrofert“ sudarančios įmonės ir toliau gauna šias lėšas pažeidžiant Čekijos interesų konflikto aktą;

pažymi, kad nuo 2006 m. galiojančiuose Čekijos teisės aktuose dėl interesų konfliktų esama didelių spragų ir reikšmingų įgyvendinimo trūkumų, dėl kurių atsirado ir augo didelės oligarchijos struktūros; apgailestauja dėl to, kad Parlamento Biudžeto kontrolės komitetas 2020 m. misijos metu nustatė didelių trūkumų Čekijos interesų konfliktų išvengimo, nustatymo ir sprendimo sistemose;

stebisi dėl tariamai skirtingų požiūrių į panašius Čekijos interesų konflikto akto ir Finansinio reglamento 61 straipsnio pažeidimus, kuriuos taiko REGIO GD bei EMPL GD ir AGRI GD; REGIO GD ir EMPL GD mano, kad Čekijos interesų konflikto akto pažeidimas yra Finansinio reglamento 61 straipsnio 2 dalies pažeidimas, o AGRI GD, atrodo, vadovaujasi kitokia logika; be to, pažymi, kad atliekant teisėmis grindžiamų mokėjimų (tiesioginių išmokų) tinkamumo patikrinimus taip pat tikrinamas sprendimų priėmimo elementas; akcentuoja tai, kad tokiam patikrinimo sprendimui gali turėti įtakos interesų konfliktas; ragina Komisiją pateikti Parlamentui išsamų teisinį paaiškinimą apie skirtingą nacionalinio teisės akto dėl interesų konflikto ir Finansinio reglamento 61 straipsnio pažeidimų poveikį ir išsamų paaiškinimą apie tai, kaip Komisija užtikrina, kad teisėmis grindžiamo mokėjimo patikrinimo sprendimams nedarytų poveikio interesų konfliktas;

stebisi Komisijos vertinimu, kad Čekijos žemės ūkio ministras neturi interesų konflikto, nepaisant to, kad jo šeimos nariai gauna dideles žemės ūkio subsidijų sumas jam atsakant už žemės ūkio programų programavimą ir įgyvendinimą pagal BŽŪP; prašo Komisijos pasidalyti šiuo vertinimu su Parlamentu; ragina Komisiją užtikrinti vienodą Finansinio reglamento 61 straipsnio aiškinimą ir taikymą;

yra susirūpinęs dėl to, kad Čekijos nacionalinė mokėjimo agentūra (Valstybės žemės ūkio intervencijų fondas) siaurai aiškina Finansinio reglamento 61 straipsnį ir laiko, kad jis nėra taikomas vyriausybės nariams; pakartoja, kad Parlamentas yra susirūpinęs dėl kelių nustatytų Čekijos žemės ūkio mokėjimo agentūros valdymo trūkumų, ypač susijusių su priežiūros valdybos priklausomumu, kaip pabrėžiama 2020 m. vasario mėn. Parlamento misijos Čekijos Respublikoje ataskaitoje (7) ; prašo Komisijos pradėti audito procedūrą siekiant užtikrinti patikimą agentūros valdymą;

25.

primena, kad įgyvendinant „Stork Nest“ projektą „Agrofert“ dirbtinai sukurta vidutinio dydžio įmonė, kurią vis dar kontroliuoja „Agrofert“, buvo skirta būtent mažosios ir vidutinėms įmonėms skirtoms lėšoms gauti, kurių vertė iš viso sudarė apytiksliai 2 mln. EUR; mano, jog nepriimtina, kad po to, kai tiriant „Stork Nest“ rasta sunkių pažeidimų, Čekijos valdžios institucijos atsisakė šio projekto finansavimo ES lėšomis, kad finansuotų jį iš nacionalinio biudžeto, perkeldamos finansinę naštą Čekijos mokesčių mokėtojams; mano, jog tai yra patvirtinimas, kad Čekijos valdžios institucijoms nepavyko įtikinti Komisijos, kad šie mokėjimai yra teisėti ir tvarkingi; apgailestauja dėl to, kad tai reiškia, jog OLAF nebeturi teisės tirti ir kaltinimus gali pareikšti tik nacionalinis prokuroras; yra labai susirūpinęs dėl to, kad Čekijos prokuroras laikinai nutraukė procesą, o vėliau vėl pradėjo nagrinėti bylą; ragina Čekijos valdžios institucijas kuo skubiau informuoti ES institucijas apie „Stork Nest“ tyrimo rezultatus;